
Anexă la Decizia nr.236/19.10.2026
ANUNŢ

pentru organizarea concursului pentru ocuparea funcţiei contractuale de execuție vacante pe perioadă nedeterminată de Căpitan maritim portuar, (cod COR 315202) din cadrul Serviciului Mecanizare - Transporturi, Administrația Bazinală de Apă Dobrogea Litoral
Administrația Bazinală de Apă Dobrogea Litoral, cu sediul în Mun. Constanța, strada Mircea cel Bătrân, nr.127, instituţie publică de interes naţional, cu personalitate juridică, organizează concurs pentru ocuparea funcţiei contractuale de execuție vacantă, pe perioadă nedeterminată de 
CĂPITAN MARITIM PORTUAR (1 post)
la Serviciului Mecanizare - Transporturi, Administrația Bazinală de Apă Dobrogea Litoral 
            Activitatea profesională a postului de căpitan maritim portuar, se va desfășura în cadrul  Serviciului Mecanizare - Transporturi la bordul navei „MARINĂ 1” - PORTUL CONSTANȚA.
          Condiţiile specifice necesare în vederea participării la concursul pentru ocuparea postului corespunzător funcţiei contractuale de execuție, precum şi calendarul desfăşurării concursului sunt:
- studii superioare de lungă/scurtă durată sau studii medii cu specializarea navigație maritimă;
- vechime de minim 2 ani de îmbarcare ca Ofițer punte, justificați prin Fișa Matricolă emisă de ANR;
- brevet de Căpitan Maritim Portuar, eliberat de ANR, alături de certificatele STCW obligatorii, în termen de valabilitate;
- brevet de Căpitan Maritim Portuar valabil, cu aviz medical și psihologic cu mențiunea „Apt pentru serviciu la bord”.
Calendar de desfăşurare al concursului pentru ocuparea funcţiei contractuale de execuție  vacante, pe perioadă nedeterminată, de căpitan maritim portuar din cadrul Serviciului Mecanizare - Transporturi, Administrația Bazinală de Apă Dobrogea Litoral (1 post)
Concursul se va desfăşura la sediul Administrației Bazinale de Apă Dobrogea Litoral la bordul navei „MARINĂ 1” - PORTUL CONSTANȚA și str. Mircea cel Bătrân, nr. 127, Mun. Constanța, după următorul calendar:
- 03.11.2026, ora 16:00 - data limită de depunere a dosarelor de participare la concurs  la Serviciul Resurse Umane, Relații cu Publicul al Administrației Bazinale de Apă Dobrogea Litoral Constanța, str. Mircea cel Bătrân, nr. 127, Mun. Constanța;     
- 04.11.2026, ora 12:00 - selecţia dosarelor de concurs;
- 05.11.2026, ora 16:00 - termen de afişare rezultate la selecţia dosarelor de concurs;
- 06.11.2026, ora 14:00 - termen de depunere contestaţii cu privire la rezultatul selecţiei dosarelor de concurs;
- 09.11.2026, ora 16:00 - termen de afişare a rezultatelor privind contestaţia la selecţia dosarelor de concurs;
- 10.11.2026, ora 13:30 - desfăşurare probă practică la bordul navei „MARINĂ 1”- PORTUL CONSTANȚA; - 11.11.2026, ora 16:00 - termen de afişare rezultate proba practică;
- 12.11.2026, ora 16:00 -  termen de depunere contestaţii cu privire la rezultatul probei practice;
- 13.11.2026, ora 14:00 - termen de afişare a rezultatelor privind contestaţia la rezultatele probei practice;
-16.11.2026, ora 13:30 - susţinere interviu la sediul Administrației Bazinale de Apă Dobrogea Litoral;
- 17.11.2026, ora 16:00 -  termen de afişare a rezultatelor privind interviul;
- 18.11.2026, ora 16:00 -  termen de depunere contestaţii cu privire la rezultatul interviului;
- 19.11.2026, ora 12:00 - termen de afişare a rezultatelor privind contestaţia la rezultatele interviului;
- 19.11.2026, ora 16:00 - termen de afişare a rezultatelor finale.

Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:

a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;

          Adeverinţa care atestă starea de sănătate conţine, în clar, numărul, data, numele emitentului şi calitatea stabilit prin ordin al acestuia, în formatul standard ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.

            Pentru ocuparea unui post contractual vacant candidaţii trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar platit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Bibliografie și tematică
pentru ocuparea postului de electrician exploatare instalații electrice de medie tensiune în cadrul Serv. Mecanizare – Transporturi
·  Bibliografie
1. Ordonanța Guvernului nr. 42/1997 privind transportul maritim și pe căile navigabile interioare, republicată, cu modificările și completările ulterioare.

2. Ordinul ministrului transporturilor nr. 1.252/2014 pentru aprobarea criteriilor minime de pregătire și perfecționare a personalului navigant maritim român și a sistemului de recunoaștere a brevetelor și a certificatelor de capacitate, cu modificările și completările ulterioare.

3. Convenția internațională din 1972 pentru prevenirea abordajelor pe mare (COLREG 1972), cu amendamentele în vigoare.

4. Convenția internațională din 1974 pentru ocrotirea vieții omenești pe mare (SOLAS 1974), cu amendamentele în vigoare, în măsura aplicabilității acesteia navei.

5. Convenția internațională din 1973 privind prevenirea poluării de către nave, modificată prin Protocolul din 1978 (MARPOL 73/78), cu amendamentele în vigoare, în măsura aplicabilității acesteia navei.

6. Legea nr. 319/2006 a securității și sănătății în muncă, cu modificările și completările ulterioare.

7. Legea nr. 307/2006 privind apărarea împotriva incendiilor, republicată, cu modificările și completările ulterioare.

8. Documentații tehnice ale unei nave de prospecțiuni cu limită de navigație costieră, aplicabile postului.
· Tematică

1. Legislație maritimă
  - Reglementări privind transportul maritim și siguranța navigației.
  - Organizarea și atribuțiile Autorității Navale Române.
  - Regimul juridic al navelor și documentele obligatorii pentru desfășurarea activității de navigație.
  - Obligațiile și responsabilitățile conducătorului navei.

2. Regulamentul internațional pentru prevenirea abordajelor pe mare – COLREG 1972   
   - Reguli generale de navigație și de evitare a abordajelor.
   - Reguli de drum și de guvernare.
   - Lumini și semne.
   - Semnale sonore și luminoase.
   - Conduita navelor în condiții de vizibilitate redusă.

3. Navigație maritimă și meteorologie   
   - Noțiuni de navigație costieră și determinarea poziției navei.
   - Utilizarea hărților nautice și a mijloacelor de navigație.
   - Interpretarea informațiilor meteorologice și evaluarea condițiilor de navigabilitate.
   - Identificarea riscurilor specifice navigației în zona costieră a Mării Negre.

4. Construcția navei și vitalitatea navei   
   - Elemente constructive și compartimentarea navei.
   - Stabilitatea navei și influența condițiilor de încărcare asupra acesteia.
   - Etanșeitatea corpului navei și verificarea compartimentelor.
   - Măsuri de prevenire și limitare a efectelor avariilor, inundării și incendiilor.

5. Manevra navei și remorcaj maritim   
   - Principii de manevră și guvernare a navei.
   - Manevre de acostare, plecare de la dană și ancorare.
   - Manevre în port și în condiții meteorologice nefavorabile.
   - Reguli de siguranță privind operațiunile de remorcaj, în măsura aplicabilității acestora navei.

6. Siguranța navigației și organizarea activității la bord   
   - Verificări înaintea plecării în voiaj.
   - Organizarea serviciului de cart și supravegherea navigației.
   - Verificarea echipamentelor de navigație, comunicații și salvare.
   - Proceduri de intervenție în caz de om la apă, incendiu, avarie, inundare sau pierdere a propulsiei.
   - Coordonarea echipajului și raportarea incidentelor.

7. Protecția mediului și securitatea muncii   
   - Prevenirea poluării mediului marin.
   - Măsuri de protecție a echipajului în timpul activităților la bord.
   - Prevenirea incendiilor și utilizarea echipamentelor de protecție.
   - Reguli de siguranță în desfășurarea activităților de cercetare și prospectare.
8. Exploatarea navei în cadrul ABADL   
   - Respectarea limitelor de navigație și a condițiilor înscrise în documentele navei.
   - Verificarea stării tehnice și a dotărilor navei înainte de executarea misiunilor.
   - Completarea documentelor de bord și întocmirea rapoartelor de activitate.

         Informaţii suplimentare se pot obţine la sediul Administrației Bazinale de Apă Dobrogea Litoral  din Mun. Constanța, Mircea cel Bătrân nr. 127 sau la numărul de telefon 0241/486102, interior 137,184, persoană de contact: Fulina Silvica - secretar comisie de concurs şi comisie de soluţionare a contestaţiilor.





Cu respect,

DIRECTOR ABADL,
Stelică HAGI

